**ŽUPANIJSKI SUD U RIJECI**

**Posl.br.: 17 Su-2/2024-22**

**Rijeka, 06. studeni 2024. godine**

**OBRAZLOŽENJE OPĆEG DIJELA FINANCIJSKOG PLANA ZA RAZDOBLJE OD 2025.-2027. GODINE**

Proračunski korisnik: Županijski sud u Rijeci

Razdjel: 109

Glava: 45

RKP: 3453

Županijski sud u Rijeci osim djelatnosti propisane Zakonom o sudovima (NN 28/13, 33/15, 67/18, 126/19, 21/21, 21/22, 36/24) druge djelatnosti nema. Prihode i primitke Županijskog suda u Rijeci čine prihodi iz proračuna za financiranje redovne djelatnosti, prihodi od pruženih usluga (usluga preslike spisa i prihod od usluge najma prostora za aparate za kavu) i prihodi za posebne namjene vezano uz posebne zakonske propise (Zakon o sudovima – prihodi od kamata).

Da bi Županijski sud u Rijeci osigurao nesmetano odvijanje svih radnih zadataka u smislu što kvalitetnijeg obavljanja funkcije zbog koje je i ustrojen, potrebno je prije svega:

* postići adekvatnu kadrovsku popunjenost,
* što kvalitetnije i brže educirati zaposlenike,
* izvršiti potrebne adaptacije u postojećem radnom prostoru u pravosudnoj zgradi,
* staviti na raspolaganje svu potrebnu opremu i namještaj,
* a sve gore navedeno prvenstveno s ciljem postizanja smanjenja broja zaostalih sudskih predmeta.

Financijski plan napravljen je u skladu s Uputama za izradu Financijskog plana za 2025. – 2027. godinu, dostavljenih od strane Ministarstva pravosuđa, uprave i digitalnih transformacija.

Planiranje provodimo prema gotovinskom načelu koje se razlikuje od načela nastanka događaja temeljem kojeg se evidentiraju sve poslovne promjene rashodovne strane u financijskoj godini dok se prihodi evidentiraju kada su uplaćeni.

**PRIHODI I PRIMICI**

Financijskim planom Županijskog suda u Rijeci za razdoblje 2025. - 2027. planirana su sredstva za redovno poslovanje suda koje se provode kroz sljedeće izvore financiranja:

 Izvor 11 - redovna djelatnost Županijskog suda u Rijeci

Redovna djelatnost Županijskog suda u Rijeci obuhvaća rashode za plaće i materijalna prava zaposlenika koja su planirana temeljem Uputa Ministarstva financija i Ministarstva pravosuđa, uprave i digitalnih transformacija i ostvaruje se preko računa državne riznice. Planirana sredstva za zaposlene za 2025.g. iznose 3.696.167,00 €, za 2026.g. 3.711.783,00 €, a za 2027.g. 3.727.284,00 € ( u limite je uključen redovni prekovremeni radi i iznos za prekovremene sate u ukupnom iznosu 6.480,00 € za sređivanje arhivske građe u 2025. i 2026. g., u sve tri godine uračunati i planirano povećanje pojedinih postojećih koeficijenata odnosno povećanje koje proizlazi zbog ustrojstva odjela, odjeljka, a sve u skladu s izmjenama Pravilnika o unutarnjem redu, zatim planirano za zapošljavanje 4 vježbenika, 2 savjetnika i 3 zapisničara).

Ovdje su planirana i sredstva koja se odnose na rashode za usluge, materijal i energiju te na ostale rashode poslovanja.

Planirana su i sredstva za ulaganja u zgradu suda prema sljedećem:

* za 2025. godinu u iznosu od 2.500.000,00 € (za uređenje i sanaciju kamenog stepeništa i terase, zamjena prozora na sjeverozapadnom pročelju i južnom pročelju zgrade, farbanje hodnika u zgradi suda i sl.)
* za 2026. godinu u iznosu od 2.000.000,00 € (prenamjena prostora na IV. katu zgrade suda, saniranje podova (uredi, sudnice, hodnici, stepenište i sl.), uređenje odnosno prilagodba stropova, rasvjeta
* za 2027. godinu u iznosu od 2.000.000,00 € (uređenje fasade zgrade suda)

Sva navedena sredstva planirana su iz izvora opći prihodi i primici (izvor 11). Prihodi po ovoj aktivnosti planirani su u okviru limita koje je odredilo Ministarstvo pravosuđa, uprave digitalnih transformacija.

Izvor 31/43/52 – redovna djelatnost Županijskog suda u Rijeci – iz evidencijskih prihoda

Redovna djelatnost Županijskog suda u Rijeci – iz evidencijskih prihoda - na ovoj poziciji su sljedeći izvori:

* Vlastiti prihodi (izvor 31) – planiran prihod od preslika spisa i prihod od usluge najma prostora za aparate za kavu
* Ostali prihodi za posebne namjene (izvor 43- Zakon o sudovima) – planirani prihodi od kamata
* Ostale pomoći (izvor 52) – za 2025-2027. planirana sredstva na navedenoj poziciji u navedenom razdoblju jer se očekuje uplata tekući prijenosi iz proračuna JLS.

**RASHODI I IZDACI**

Rashode za zaposlene planirali smo prema broju trenutno zaposlenih i natječaja koji su u tijeku te smo planirali povećanje koeficijenta, a vezano uz novo ustrojstvo odjela i odjeljka za dvoje službenika, a koje radna mjesta su usklađena s novim Pravilnikom, u obračun su uključene i plaće za četiri vježbenika, dva savjetnika, tri mjesta zapisničara, jednog višeg računovodstvenog referenta s obzirom na povećanje obima rada (cjelokupno preuređenje zgrade, dobiveni novi prostori i sl.).

Planiranje materijalnih rashoda izvršili smo na bazi realnih troškova te plana za 2024. g., uz pretpostavku da će porast troškova poslovanja biti na razini porasta troškova tijekom 2024. godine, uz uvažavanje navedenih Uputa Ministarstva pravosuđa, uprave i digitalnih transformacija te zadanih limita. Temeljem zadanih limita za Županijski sud u Rijeci, planirali smo prihode i primitke te rashode i izdatke u 2025. g. na razini izvršenja te procjene izvršenja u 2025. g., primjenjujući limitirane iznose dostavljene od strane Ministarstva pravosuđa, uprave i digitalnih transformacija za 2025. g. te limite za naredne dvije godine.

Vlastite prihode i rashode planirali smo u skladu s realizacijom prethodne godine. Neutrošeni vlastiti prihodi se prenose u sljedeću godinu te se tada i utroše za redovno poslovanje.

U vremenskom periodu (2025.-2027.) na koje se ovaj financijski plan odnosi doći će do realizacije projekta zamjena prozora na zgradi suda (zapadno i južno pročelje) - sklopljen dogovor s Ministarstvom pravosuđa, uprave i digitalnih transformacija - pripreme u tijeku – izrada projektne dokumentacije, zatim radovi na uređenju i sanaciji stepeništa i terase te će se izvršiti radovi koji se odnose na uređenje zgrade suda.

Što se tiče kapitalnih izdataka, postoji stalna potreba kapitalnih ulaganja u:

1. **Računalnu opremu** – zbog brzog zastarijevanja i trošenja opreme, potrebno je ulagati u računalnu opremu, u zamjenu računala te ulagati u nabavku multimedijske opreme;
2. **Investicijska ulaganja** – postoji stalna potreba za ulaganje u postojeću zgradu Suda, koja uključuje električarske, stolarske i manje građevinske zahvate koji su dio investicijskog održavanja.
3. **Ostala oprema –** komunikacijska – daljnje ulaganje u komunikacijsku opremu; ostala oprema – oprema za održavanje zgrade Suda – klima uređaji, službeni automobili, ostala oprema.

**PRIJENOS SREDSTAVA IZ PRETHODNE U SLJEDEĆU GODINU**

Odnosi i donosi Županijskog suda u Rijeci ponajviše čine prema izvoru 31- prihodi od preslika spisa i prihod od usluge najma prostora za aparate za kavu, prema izvoru 43 - Zakon o sudovima – prihodi od kamata.

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze | 2.252.233,07 € | 2.117.129,46 € |
| Dospjele obveze |  50.107,11 € |  4.809,85 € |